2017.gada Noteikumi Nr.

Rīgā (prot. Nr.   .§)

**Kārtība, kādā interaktīvo azartspēļu un interaktīvo izložu organizētājs iesniedz paziņojumu par pārskata ceturksni**

Izdoti saskaņā ar

Azartspēļu un izložu likuma

53.panta sesto daļu un

80.panta astoto daļu

1. Noteikumi nosaka kārtību, kādā interaktīvo azartspēļu organizētājs un totalizatora vai derību organizētājs, kas pieņem likmes ar elektronisko sakaru pakalpojumu starpniecību, un interaktīvo izložu organizētājs (turpmāk arī – licences saņēmējs) iesniedz Valsts ieņēmumu dienestam un Izložu un azartspēļu uzraudzības inspekcijai paziņojumu par pārskata ceturksnī iemaksāto likmju kopsummu un izmaksāto laimestu kopsummu un paziņojumu par pārskata ceturksnī pārdotajām biļetēm un izmaksāto laimestu kopsummu, kā arī kredītiestādes izziņu par pārskata ceturksnī savstarpējos norēķinos ar spēlētājiem izmantotajā kontā veiktajiem darījumiem.

2. Licences saņēmējs paziņojumā par pārskata ceturksnī iemaksāto interaktīvo azartspēļu likmju kopsummu un izmaksāto laimestu kopsummu ([1.pielikums](https://likumi.lv/ta/id/153121-kartiba-kada-interaktivo-azartspelu-un-izlozu-organizetajs-iesniedz-pazinojumu-par-parskata-ceturksni#piel1)) norāda šādu informāciju:

2.1. licences saņēmēja firma, reģistrācijas numurs komercreģistrā, juridiskā adrese, azartspēļu organizēšanas licences numurs;

2.2. iemaksāto likmju summa (*euro*) un izmaksāto laimestu summa (*euro*) par pārskata ceturkšņa attiecīgajā mēnesī un pārskata ceturksnī spēlētajām interaktīvajām azartspēlēm:

2.2.1. par spēļu automātu spēlēm, ruletēm (cilindriskām spēlēm), kāršu spēlēm (izņemot par kāršu spēlēm starp spēlētājiem), kauliņu spēlēm, bingo;

2.2.2. par totalizatoru un derībām;

2.2.3. par kāršu spēlēm starp spēlētājiem;

2.2.4. par veiksmes spēlēm pa tālruni;

2.3. pārskata ceturkšņa attiecīgajā mēnesī un pārskata ceturksnī iemaksāto likmju kopsumma (*euro*) un izmaksāto laimestu kopsumma (*euro*).

3. Licences saņēmējs paziņojumā par pārskata ceturkšņa interaktīvo izložu biļešu realizācijas ieņēmumiem un izmaksāto laimestu kopsummu ([2.pielikums](https://likumi.lv/ta/id/153121-kartiba-kada-interaktivo-azartspelu-un-izlozu-organizetajs-iesniedz-pazinojumu-par-parskata-ceturksni#piel2)) norāda šādu informāciju:

3.1. licences saņēmēja firma, reģistrācijas numurs komercreģistrā, juridiskā adrese, interaktīvo izložu organizēšanas licences numurs;

3.2. katrā pārskata ceturkšņa mēnesī spēlēto interaktīvo izložu veida nosaukums;

3.3. interaktīvo izložu biļešu realizācijas ieņēmumi (*euro*) par katru interaktīvo izložu veidu pārskata ceturkšņa attiecīgajā mēnesī un realizācijas ieņēmumu kopsumma (*euro*) mēnesī;

3.4. interaktīvo izložu izmaksāto laimestu summa (*euro*) par katru interaktīvo izložu veidu pārskata ceturkšņa attiecīgajā mēnesī un interaktīvo izložu izmaksāto laimestu kopsumma (*euro*) mēnesī;

3.5. interaktīvo izložu biļešu realizācijas ieņēmumu kopsumma (*euro*) pārskata ceturksnī;

3.6. pārskata ceturksnī izmaksāto interaktīvo izložu laimestu kopsumma (*euro*).

4. Šo noteikumu [2.](https://likumi.lv/ta/id/153121-kartiba-kada-interaktivo-azartspelu-un-izlozu-organizetajs-iesniedz-pazinojumu-par-parskata-ceturksni#p2)un [3.punktā](https://likumi.lv/ta/id/153121-kartiba-kada-interaktivo-azartspelu-un-izlozu-organizetajs-iesniedz-pazinojumu-par-parskata-ceturksni#p3) minēto paziņojumu paraksta licences saņēmēja atbildīgā persona (persona, kurai ir tiesības pārstāvēt licences saņēmēju). Licences saņēmējs minētos paziņojumus iesniedz Valsts ieņēmumu dienestam elektroniski Elektroniskās deklarēšanas sistēmā un Izložu un azartspēļu uzraudzības inspekcijai.

5. Kredītiestādes izziņu par pārskata ceturksnī savstarpējos norēķinos ar spēlētājiem izmantotajā kontā veiktajiem darījumiem interaktīvo azartspēļu organizētājs un totalizatora vai derību organizētājs, kas pieņem likmes ar elektronisko sakaru pakalpojumu starpniecību, iesniedz Valsts ieņēmumu dienestam elektroniski Elektroniskās deklarēšanas sistēmā un Izložu un azartspēļu uzraudzības inspekcijai.

6. Atzīt par spēku zaudējušiem Ministru kabineta 2007.gada 13.februāra noteikumus Nr.105 “Kārtība, kādā interaktīvo azartspēļu un izložu organizētājs iesniedz paziņojumu par pārskata ceturksni” (Latvijas Vēstnesis, 2007, 28.nr.; 2013, 183.nr.; 2015, 73.nr.).

7. Noteikumi piemērojami ar pārskata ceturksni, kas sākas 2017.gada 1.jūlijā.

Ministru prezidents Māris Kučinskis

Finanšu ministre Dana Reizniece-Ozola